แนวโน้ม SET แกว่งแคบตามตปท. รอผลประชุม “เฟด” โบรกมองกรอบวันนี้ 1,595-1,600 จุด
แนวโน้ม SET แกว่งแคบตามตปท. รอผลประชุม “เฟด” โบรกมองอัพไซด์จำกัดหลังดัชนีฯขึ้นมาแถว 1,600 จุด คาดเจอแรงขายทำกำไรกลุ่มส่งออก-อิเล็กทรอนิกส์หลังเงินบาทแข็ง
แนวโน้ม SET แกว่งแคบตามตปท. รอประชุม “เฟด” โบรกมองอัพไซด์จำกัดหลังขึ้นมาแถว 1,600 คาดเจอแรงขายทำกำไรกลุ่มส่งออก-อิเล็กทรอนิกส์หลังเงินบาทแข็ง
26 ส.ค. 2564

นายสรพล วีระเมธีกุล ผู้อำนวยการอาวุโสฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้คาดว่าจะแกว่งแคบเช่นเดียวกับตลาดหุ้นทั่วโลก โดยตลาดหุ้นในภูมิภาคเอเชียเช้านี้ก็แกว่งแคบ ระหว่างรอการประชุมประจำปีของธนาคารกลางสหรัฐฯ (เฟด) เมืองแจ็คสันโฮลในวันที่ 26-28 ส.ค.นี้จะส่งสัญญาณอย่างไร
นอกจากนี้ ดัชนีฯได้ขึ้นมาแถว 1,600 จุด ทำให้ตลาดมี upside จำกัด โดยให้กรอบแกว่งวันนี้ไว้ที่ 1,595-1,600 จุด ซึ่งหุ้นขนาดใหญ่เริ่มนิ่ง หลังต่างชาติซื้อหุ้นไทยมา 2 วันและเข้าซื้อพันธบัตรด้วย ทำให้ช่วงสั้นเงินบาทแข็งค่าเป็น Sentiment ลบต่อหุ้นกลุ่มส่งออกและกลุ่มอิเล็กทรอนิกส์ส่งผลให้มีแรงขายทำกำไรออกมาได้
สำหรับสถานการณ์การแพร่ระบาดไวรัสโควิด-19 ในประเทศ จำนวนผู้ติดเชื้อรายวันไม่ทำนิวไฮและต่ำกว่า 2 หมื่นรายต่อวัน ทำให้ยังมีความคาดหวังการผ่อนคลายการล็อกดาวน์ได้